safouaneb/arywiki huggingface dataset:
مولاي يوسف

مولاي يوسف (ب )، تولد ف مكناس ف 1882 ؤ توفا ف فاس ف 1927، هو واحد من ولاد لحسن اللول. طلع للعرش عام 1912، من بعد ما تنحى خوه عبد الحفيظ. فترة لحكم ديالو عرفات ضطرابات كبيرة ف لمغريب بسباب دخول ستيعمار، حيت ؤ كانت فترة د لمقاومة ضد لحتيلال لفرانساوي ؤ صبليوني قادوها مقاومين بحال محمد بن عبد الكريم الخطابي ؤ احمد الهيبة. من بعد الوفاة ديالو، لعرش تولاه ولدو محمد الخامس. الاسرة د مولاي يوسف. تزوج السلطان يوسف بـ لالة الياقوتة، و كانو عندهم هاد الولاد و البنات: حياتو. السلطان يوسف بن الحسن، من نسل الحسن اللول بن محمد الرابع بن عبد الرحمن بن هشام بن محمد الثالث، تزاد فـ مكناس عام 1882 و توفى فـ 17 نونبر 1927 ف الرباط. تولّى السلطنة على المغرب باش يكون السلطان نمرة 20 من العلويين، بعد ما تنازل السلطان مولاي عبد الحفيظ على العرش نيشان بعد توقيع معاهدة الحماية الفرنسية عام 1912. شهد حكمو ضطرابات و ثورات متكررة ضد الاحتلال الفرنسي، و من ابرزها ثورة محمد بن عبد الكريم الخطابي ف الريف. و فـ عام 1926، حضر فتتاح جامع باريس و نقل مركز الحكم من فاس للرباط. المسيرة ديالو ف الحكم. فـ العهد ديالو، خرجو اهم الظهائر اللي فيها الاجراءات القانونية اللي كاتضمن جميع العمليات العقارية الاساسية ل صالح المستعمر الفرنسي، سوا كانو افراد ولا مؤسسات. فـ هاد العهد، خرج ظهير 21 يوليوز 1913 اللي كيتعلق بتنظيم الاحباس، و ظهير 12 غشت 1913 اللي كيتعلق ب التسجيل العقاري، و زادو عليه بزاف ديال الظهائر اللي كينظمو الملك العام، و تحديد املاك الدولة، و ستغلال الملك الغابوي، و حتى ظهير الاراضي الجماعية. و بسباب هاد الشي كامل، قدرو المعمّرين الفرنسيين يتملّكو اغلب الاراضي الفلاحية الخصبة ف المغرب. و فـ العهد ديالو تحطات اللبنات اللولة ديال لبني د المغرب لعصري، و بدا تاميم الفوسفاط. حكم السلطان مولاي يوسف. كيتعتبر مولاي يوسف ثاني سلطان على المغرب فـ فترة الحماية الفرنسية، و عهدو كان عامر ب الاضطرابات و الثورات ضد الاستعمار الفرنسي و الصبليوني. من ابرز الثورات اللي طراو فـ عهدو: ظهائر. و خلال فترة حكمو، صدر مجموعة ديال الظهائر اللي كان الهدف منها تنظيم الامور العقارية لصالح الاستعمار الفرنسي، منها: الحياة الخفية ديال مولاي يوسف. وخا السلطان مولاي يوسف جا ف الوسط ديال السلاطين لي دازو ف لفترة لعصرية د لمغريب و مدة الحكم ديالو ستامرات 15 سنة، كيعتابر الغائب الاكبر على اغلب الكتابات التاريخية، و الوثائقيات، و الروايات السياسية، و حتى المذكرات اللي كتتناول التاريخ لعصري ديال المغرب. من بين اللقطات النادرة اللي تصوّرت ليه ف اواخر عهدو هيّ زيارتو ل فرانسا عام 1926. اسمو ما كايتذكرش بزاف، و غالبًا كيتذكر غير ب عتبارو اب ديال محمد الخامس. وخا تولّى الحكم فـ مرحلة دقيقة و خطيرة ف التاريخ المغربي، وهي الثلث اللول ديال فترة الحماية الفرنسية (1912–1927).
هيلدا

هيلدا (ب لونݣلي Hilda) هو مسلسل ديال روسوم متحركة بريطاني كانادي مبازي علا سلسلة د لكوميكس (حجاية مصورة) بنفس السمية من تاليف لوك پيرسن. المسلسل تيعرض مغامرات ديال هيلدا الدرية لي عندها شعر زرق مع صحابها. تعرض المسلسل لمرة لولة ف 21 شتنبر 2018 على سّيت د نيتفليكس.
قسيم

لقسيم (كانرمزو ليه ب علامة د ÷ ؤلا /) ف لماط سيرتو ف لحساب د لبتدائي هيا لعملية رّابعة مورا لجمع، طّرح ؤ ضّرب. كاتعني نقسمو شي حاجة ل مورصويات صغار ؤ بنفس لكمية.
عيا

لعيا ؤلا لافاتيݣ عند الطبا هو حالة كاتخليك ماتقدرش بيها تدير شي مهام بشكل مزيان. و هداك لي كايكون فيه لعيا كانݣولولو "عيان". ف اغلبية د لحالات كيمشي لعيا بسباب الراحة و تّكية.
عبد الحفيظ بن الحسن

مولاي عبد الحفيظ هو السلطان اللي حكم المغريب ما بين 1908 فاش خدا العرش ديال اخوه عبد العزيز و 1912 فاش تنازل على العرش لمولاي يوسف. مولاي عبد الحفيظ عندو حتى اشعار ديال الملحون بالدارجة، اللي جمعهم عباس الجراري ف ديوان صدر ف 2014. حياتو. الحكم ديالو. عبد الحفيظ تزاد ف فاس عام 1876. و باه هو لحسن لّول. كان امير للي مهتم بعلوم الدين و كان تيكتب الشعر. عينو خوه عبد العزيز خليفة على مراكش. ف لبدية كان من لمعارضين لتدخل لفرنسيس ف لمغريب. هادشي خلاه يتمرد على خوه و يعلن راسو سلطان ف مراكش ف 1907. و ف 1908 غادي ياخد لعرش د خوه. لكن من بعد غادي يلقا بلي السلطة ديالو ضعيفة. فا غادي يتحاصر ف فاس من قبايل لي تمردات علبه سنة 1911 و غادي يطلب دعم لفرنسيس. و من هنا غادي يسني معاهدة فاس ف 1912. و لمغاربا غادي يبداو يسميوه سلطان لفرنسيس. من بعد غادي يتنازل على لعرش ل خوه مولاي يوسف سنة 1912. لمنفى. عبد الحفيظ غادي يخوي لمغريب. غادي يعيش شوية ف فرانسا و ف طانجا و من بعد ف سپانيا ف فترة لحرب لعالمية اللولا. من بعد غادي يرجع ل فرانسا لي غادي يموت فيها عام 1937.
لحسن اللول

الحسن اللول بن محمد، تولد عام 1836 ف تادلة و توفا عام 1894، هو سلطان لي حكم المغريب ما بين 1873 و 1894 من بعدما خلف باه محمد الرابع. و هو لواليد ديال 3 سلاطين للي حكمو لمغريب هوما عبد العزيز و عبد الحفيظ و يوسف بن الحسن. الحكم ديالو. فترة لحكم ديالو كانت فترة لي لاطماع لؤروپية زادت على لمغريب و كانت فرانسا و بريطانيا تيفكرو يفرضو الحماية على لمغريب كيما دارو ف مصر و تونس. لكن هاد الفكرة لقات معارضة من دول ؤروپية خرة بخال المانيا و سپانيا. ف عام 1880 ف لعهد ديالو غادي يكون مؤتمر مدريد لي غادي تشارك فيه 12 دولة ؤروپية و لمغريب. هاد لمؤتمر غادي ياكد علا ستقلال لمغريب و لكن غادي يعطي متيازات كبيرة لؤروپيين. ف مثلا لؤروپيين و لمحميين غادي يتعفاو من عدد من الضرائب الحاجة لي غادي تخوي خزينة الدولة. لحسن اللول غادي يدير حتا واحد سياسة ديال التقشف باش ميضطرش يتسلف من لؤروپيين ولكن النتيجة ديال هادشي هي بلي الجيش غادي يضعاف قدام القبائل لي يقدرو يتمردو ف اي لحظة. باش الحسن اللول يضمن ولاء هاد القبائل غادي يدير عدد من الرحالات ف ݣاع نواحي البلاد اهمها رحلة لي غادي دوز من فاس ل تافيلالت ل مراكش ل ݣلميم. #تحويل لحسن اللول غادي يعين موحا اوحمو الزياني قايد ف خنيفرة. #تحويل موحا اوحمو غادي يولي من اهم المقاومين د الستعمار ف لقرن لعشرين.
تايتانيك (فيلم 1997)

تايتانيك هو فيلم ميريكاني رومانسي وكارثي، و هو خرج ف لعام 1997. دار لاخراج و لكتابة ديالو جايمس كامرون. لفيلم متلو فيه لادوار رّئيسية ليوناردو دي كابريو، كايت وينسلت، فرانسيس فيشر و بيلي زاين. لقصة دلفيلم كت عاود لغرق ديال لار ام ايس تايتانيك ف لعام 1912. لفيلم ربح 11 جائزة دلاوسكار، و كان اول فيلم بيش توصل الى وحد مليار دولار ف لايرادات حول العالم.
عبد الرحمن بن هشام

عبد الرحمن بن هشام هو سلطان لي حكم المغريب ما بين 1822 و 1859. تولا الحكم من بعد لموت د عمو السلطان سليمان. العهد ديالو كان بدية د ضعف السلطة المركزية و دخول الدول لؤروپية ف شؤون د لمغريب. حياتو. عبد الرحمان تولد ف فاس عام 1778، لموافق ل 1204 هجرية. و تولا الحكم مور عمو سليمان. عبد الرحمان بدا تيرجع العلاقة مع الدول لؤروپية من بعد ما كان قطعها عمو سليمان. حيت ماكانش قادر يفرض بزاف د الضرائب على القبايل. فكر باش يعمر خزينة الدولة من الضرائب على التجارة و من القرصنة. حيت حاول يرجع القرصنة د لباطوات لؤروپية ولاكين نّݣالزا و النمساويين هجمو علا لمراكز د هاد القرصنة فالمغريب. بحال تطوان و طنجة و سلا. اهم حدت و قع فالعهد د عبد الرحمان هو معركة ايسلي. فاش الفرنسيس دخلو الجزائر ف 1830 عبد الرحمان بدا تيعاون المقاومة د لامير عبد القادر. بسباب هادشي لفرنسيس علنو الحرب علا لمغريب و قصفو طنجة و الصويرة و تفرضات على لمغريب معاهدة لالة مغنية لي سطرات الحدود بين المغرب و الجزاير قريب من واد ملوية و فرضات على لمغريب يقلص من الجيش على لحدود. عبد الرحمان واجه عدد كبير د التورات سيرتو بعد لالة مغنية و العهد ديالو كان بدية د ضعف السلطة المركزية و دخول الدول لؤروپية ف شؤون د لمغريب. توفا عبد الرحمان عام 1859 و ورت لعرش من بعدو ولدو محمد الرابع. ولادو. الخليفة من بعدو محمد الرابع، مولاي العباس، مولاي احمد، مولاي سليمان، مولاي بناصر، مولاي الحسين، مولاي الرشيد، مولاي عبدالملك، مولاي الامين، مولاي بو عزة، مولاي بوبكر، مولاي براهيم، مولاي عبدالقادر، مولاي موسى، مولاي عبدالسلام، مولاي علي، مولاي عمر.
ؤسامو ديزاكي

ؤسامو ديزاكي (ب جاپونية 出﨑 統) مخرج د لانيم جاپوني تولد نهار 18 نونبر 1943 ف شيناݣاوا، طوكيو. و مات نهار 17 ابريل 2011.
فيول

لفيول هوّا اي مادة لّي تقدر تّفاعل معا شي مادة خرة باش تطلق طاقة حرارية ؤلا تحول ل خدمة. اقدم نوع ديال لفيول هوّا لحطب.
صاروخ

صّاروخ (ب نݣليزية Rocket) هوّا ميسّيل ؤلا مركوب لّي كيستعمل لقوة د دفيع ديال موطور باش يطلع ف سّما. صّاروخ تستعمل ل اول مرة ف شينوا ف لْقرن 13، ل اغراض عسكرية ؤ لعبية.
لمهمة د أپولو

لمهمة د اپولو (ب نݣليزية Apollo mission) ؤلا مشروع اپولو (ب نݣليزية Project Apollo) هوّا پروݣرام ميريكاني ديال تسافير ل لفضا دارتو ناسا، ؤ نجح باش ينزّل، لاول مرة ف التاريخ، بشر علا لقمر 6 د لمرات ما بين 1969 ؤ 1972. لهدف د لميريكان كان هو باش تبين لقوة ديالها من بعد ما نجح لاتحاد السوڤياتي يصرد اول انسان ن لفضاء ف عام 1961، هادشي ف اطار لحرب لباردة لي كانت بين لميريكان و لاتحاد السوڤياتي ف ديك لوقت. مشروع اپولو بدا ف عام 1961 و لهدف كان من لول هو تنزال ديال لبشر على لقمر قبل نهاية لعقد. و ف 21 يوليوز 1969، تحقق هذا لهدف ب لهبوط على لقمر ديال جوج من افراد الطاقم التلاتة ف مهمة اپولو 11، نيل ارمسترونڭ و باز الدرين. من وراها هبطات خمس د لبعتات اخرين ف مواطع اخرى ديال لقمر، وبقاو تماك لمدة ديال تلتيام. هد الرحلات مْكْنات باش يتخادو 382 كيلو د لحجر ديال لقمر.
بالون

لبالون ولاّ النفّاخا هوّا واحد صّاك مطاط لّي يقدر يتعمر ب شي ݣاز بحال لهوا ؤلا لهيدروجين ؤلا لهيليوم. كاينين ستيعمالات محددة فين كيتعمر لبالون ب دّخان، لما، ؤلا رّملة. لبالونات كيتصاوبو من مواد بحال لكاوتشو، لاطيكس، لپوليكلوروپرين، ؤلا نيلون، ؤ يقدرو يكونو عندو بزاف د لّوان. لبالون د لكاوتشو ختارعو مايكل فاراداي ف 1824، باش يخدّمو ف اللابو ف تجارب على لڭازات.
فيبرة ؤپتيكية

لفيبرة لؤپتيكية ؤلا لفيبرة (ب نݣليزية optical fiber) هوّا خيط شفاف، مطاط، ؤ رقيق بزاف (يالله شوية غلض من شعر د بنادم)، مصاوب من جّاج ؤلا لپلاستيك ب تقنية ديال جّرّان. لفيبرة كاتستعمل باش يتسيفط ضّو ما بين جوج بلايص ف اطار د تّواصل ب لفيبرة. الطيكنولوجيا د لفيبرة بانت لمرة اللولة ف لوسط ديال السبعينات د لقرن 20.
إيرباݣ

لايرباݣ (ب نݣليزية Airbag) هوّا سيستيم كيكون ف طّونوبيل باش يحمي شّيفور ف لحالة ديال كسيدة، ب واحد صّاك لّي كيتنفخ ؤ كيتفش بزّربة قدام لڤولون.
جو

لجو ؤلا لاطموسفير (ب نݣليزية Atmosphere من ليونانية ἀτμός اطموس بمعنى "لبخار" ؤ σφαῖρα سفيرا بمعنى "كورة") هوّا طْبقة ؤلا طبقات ديال لݣازات لّي كتغلف كوكب ؤلا كسد فلكي، لّي كيبقاو مشدودين ب لجادبية. لحتيمال ديال ان لجو يبقا ف بلاصتو كيتزاد يلا كانت لجادبية قوية ؤ لحرارة نازلة.
غطيس غارق

لغطيس لغارق هوّا لغطيس تحت لما ل غرق لّي كيتجاوز لْحد لّي يقدر يتحملو بنادم، عادة ب لمساعدة ديال تيكنولوجيا خاصة بحال لّبسة لْجوية د لْغطيس. الروكور ديال لغطس لغارق كاين عند دانييل دجاكسون لي وصل تال 610 ميترو تحت لما ب اللبسة لمخصصة د لغطيس.
رياضة

رّياضة هوّا اي نشاط كيديرو بنادم باش يحرك لكسدة ديالو ؤ ينشط دّورة دّموية. الرياضة تقدر تّمارس بحال هواية، و كاتسمّا رياضة د لهواية، ؤلا بشكل حتيرافي و هنا لمصطلح ديال سپور كيتخدم كتر. وعندها بزاف ديال نواع منهم الكورة و لي هي المشهورة.
لبسة جوية د لغطيس

لّبسة لْجوية د لْغطيس (ب نݣليزية Atmospheric diving suit) هوّا لبسة ل شخص واحد كتشبه ل درع د صّفيح ؤ كتستعمل ف لغطيس لغارق.
ضغط

الضغط (ب نݣليزية Pressure) هوّا خاصية ؤ مقدار كايساوي لقوة لّي كاطّبق بسيفة عمودية علا السطح ديال شي كسدة مقسومة علا التيساع ديال هاد السطح لّي كاتشتت عليها هاد لقوة.
سكانير د باركود

سّكانير د لباركود هوّا سكانير لّي كيقرا لباركود ؤ كيفك رّموز ديالو، ؤ كيصيفط لمعلومات ل اورديناطور. سّكانير د لباركود، بحال نوع خرين د سّكانير، كيكون فيه مصدر ديال شّعا، عين د لكاميرا، ؤ ديتيكتور لي كيحوّل لاشارات ديال شّعا ل تريسينتي. ب لاضافة ل هادشي، جميع سّكانيرات د لباركود، كايكون فيهوم ديكودور كياناليزي تّصويرة د لباركود، ؤ كيصيفط لمحتوى ديالها ل لاوتپوت ديال سّكانير. سّكانير د لباركود تّختارع ف عوام 1930، من طاراف نورمان دجوزيف وودلاند، ؤ بيرنارد سيلڤر، ولاكين ماتسجلات لپاطونط ديالو تال 1952. ف 1974، بداو سّوپرمارشيات ف لميريكان كيخدّموه.
سوپرمارشي

سّوپرمارشي هوّا حانوت كبير فين كيتباعو حوايج مختالفين بحال لماكلة، لمشروبات، لمواد د تّنضيف ؤ حوايج د دّار خرين، ؤ عكس لحانوت لعادي كياخد لكليان داكشي لّي بغا يشري رّاسو ؤ كيخلّص ف لخرجة. سّوپرمارشيات لكبار كيكونو فيهوم عادتن سربيسات خرين بحال ريسطورات، سطاسيونات د لمازوط، فارماسي، بانكة ؤ غيرهوم. يلا كان سّوپرمارشي كبير بزاف بحيت كيكونو فيه منتوجات ب عاداد هائل ؤ متنوعين ف مجالات مختالفين بحال لماكلة، مشروبات، دوزانات، پياسات ديال لمركوب ؤ د لماكينات، حوايج د سّپور، ؤ زيد ؤ زيد، كيتسما هيپرمارشي. سّوپرمارشي هوّا ختيراع ميريكاني لي بان ف تّلاتينات د لقرن لعشرين، ؤ نتاشر ف رّبعينات ؤ لخمسينات ب سباب لاتمنة لهابطة ديالو، ب لموقارنة معا لحوانت لعاديين. ف لمغريب، سّوپرمارشيات بانو سيرتو ف لبدية د تّسعينات، فاش تّبنا اول سوپرمارشي د مرجان ف رّباط ف 1991. قبل من داكشي كان لبيع ؤ شّرا مقصور علا لاسواق تّقليدية، لمارشيات ؤ لحوانت.
ميكروسكوپ د لهيليوم لإيوني

لميكروسكوپ د لهيليوم لايوني (ب نݣليزية Helium ion microscope ب ختيصار SHIM ؤلا HeIM ؤلا HIM) هوّا ميكروسكوپ ؤ تكنولوجيا د تّصوير معتامد علا شعا ديال لهيليوم لايوني.
ميكروسكوپ إليكطروني

لميكروسكوپ ليليكطروني (ب نݣليزية electron microscope) هوّا ميكروسكوپ لّي كيستعمل شعا ديال ليليكطرونات باش يضوي شي كسدة، بشكل حسن من لميكروسكوپ د ضّو، حيت طّول لْموجي ديال شعا د ليليكطرونات كيكون 100000 مرة صغر من طّول لموجي ديال ضّو لعادي.
تانية

تّانية (ب نݣليزية Second، و الرمز ديالها s) هيّا عبرة اساسية ديال لعبار د زّْمان ف سّيستيم لعالمي د لعبرات. تاريخيا كان تّعريف ديال تّانية معتامد علا تقسيم د لمدة د ضورة د لارض علا شّمش ل 365 يوم كل يوم منها فيه 24 ساعة، ؤ كلا ساعة منها فيها 60 دقيقة، ؤ كلا دقيقة 60 تانية. هاد تّعريف ماشي دقيق، ؤ تعوض من 1967 ب تعريف جديد ف لفيزيك هوّا ب عدد لنتيقالات لهيپررهيفة من لحالة لقاعية ديال درة د سّيزيوم-133، لّي كيساوي 9. 192. 631. 770 نتيقال ف تّانية. التانية لمكبسة هيّا تانية لي كاتزاد مرة مرة ل التوقيت لعالمي باش يبقى مسانكرونيزي معا لحاراكة د الضوران د لارض لي غادية و كاتتقال بشكل خفيف بزاف و تدريجي معا مرور الزمان. السمية. السمية ديال التانية طرجامة حرفية من اللاتينية، لي براسها ختيصار ديال لعبارة، لي كاتعني "الدقيقة التانية"، و كاتشير بلي هاد لعبرة كاتمتل تقسيم تاني ديال الساعة (مورا الدقيقة، لي كانت كاتسمى، الدقيقة اللولة).
لبيݣ بانݣ

لبيݣ بانݣ ؤلا تّفرݣيعة لكبيرة (ب نݣليزية The Big Bang) هي نضرية علمية ف لمجال د لفيزيك لكونية كتعطي نمودج ديال لْبدية د لْكون ؤ تّوسع ديالو. النضرية د لبيݣ بانݣ قتارحها عالم لفلك لبلجيكي جورج لوميتر ف 1927.
شعا د ݣاما

شّعا ديال ݣاما (ب نݣليزية Gamma ray) هوّا شعا لي عندو طّولة لموجية لقسيفة (لقصيرة) مابين لموجات تريسينتومغناطسية، ؤ بسباب هادشي كتكون عندها طاقة عالية لاحقاش باشما كاتنقص الطولة دلموجة باشما كاتكون الطاقة ديالها طالعة. رّمز ديالها هوّا لحرف ليوناني γ ݣاما. شعا ديال ݣاما ماكايتشافش ب لعين د بنادم حيت الطولة لموجية ديالو قل من 400 نانوميتر يعني برا ديال سيكتور لمتشاف، هاد شعا كايتخدم فشلا ضومينات سيرتو فالضومين ديال تصاور دالراديو ف الطب واللي كاتقضيه لݣاما كاميرة و حتا ف لقتيل د لبنايق د لكونصير.
راصيو

رّاصيو ؤلا نّسبة (ب نݣليزية Ratio) هوّا واحد لمقدار ف لماط كيحدد شحال كاين من شي حاجة ب لمقارنة معا شي حاجة خرا. متلا رّاصيو لْجنسي د بنادم ف 2020 هوا 1. 018، حيت لعدد ديال رّجال ب نّسبة ل لعدد ديال لعيالات ف لعالام هوّا 1018 راجل ل كلا 1000 مرا.
تفاعل مسلسل پروطون-پروطون

تّفاعل لْمْسلسل پْروطون-پروطون ؤلا سْلسلة p-p (ب نݣليزية Proton–proton chain reaction) هوّا واحد من جوج تفاعلات نووية لّي كيتحول فيهم لهيدروجين ل هيليوم فوسط نّجوم.
پوزيطرون

لپوزيطرون ؤلا انتيليكترون (ب نݣليزية Positron ؤلا Antielectron) هوّا ضدفتريتة ؤلا لموقابيل ف ضدمادة ديال لاليكترون. لپوزيطرون عندو نفس لخاصيات ديال لاليكطرون، من غير التعميرة التريسينتية ديالو لي كاتساوي +e (يعني عكس لاليكطرون لي التعميرة ديالو -e). ف 1928، پول ديراك صدر ورقة بحتية توقّع فيها بلي لاليكطرونات تقدر تكون عندهوم تعميرة موجبة ؤلا سالبة. هاد لورقة كانت كاتحاول تشرح مفعول زيمان، ب ادراج معادلة ديراك لي كاتوحد مابين لميكانيك د لكوانطا و نضرية د النسبية لخاصة و لمفهوم ديال السپين "spin" لي كان جديد ديك الساع. بعد بزاف د لمداكرات معا عولاما خرين د لفيزيك، منهوم روبرت ؤبنهايمر و هيرمان وييل، ديراك صدر ورقة بحتية خرة ف 1931، كيتنبا فيها ب لوجود ديال فرتيتة جديدة عندها نفس لخاصيات د لاليكطرون و تعميرة مضادة. ف 2 غشت 1932، كارل ديڤيد انديرسون كتاشف لپوزيطرون ف اللابو، و دّا جايزة نوبل د لفيزيك على هاد لكتيشاف ف 1936. فريديريك و ارين جوليو كوري كان عندهوم دليل على وجود لپوزيطرون ف نفس لوقت فاش النتايج ديال انديرسون خرجو، ولاكين حساب ليهوم واش غير پروطونات. جوج عولاما خرين هوما پاطريك بلاكيت "Patrick Blackett" و دجيوسيپي ؤكياليني "Giuseppe Occhialini" دارو نفس لاكتشاف ف نفس لوقت، ولاكين حيت عطّلو لاعلان ديالو، بوحدو انديرسون كيتّعتابر مكتاشف د لپوزيطرون.
نوترينو

نّوترينو (ب نݣليزية Neutrino) هوّا فرتيتة تحتدرية من لفاميلة ديال لفرميونات (و ب تّحديد لّيپطونات)، لّي كاتكوّن من فرتيتات تحتدرية لّي سّپين ديالها 1/2. هاد لفرتيتة كاتفاعل غير ب لقوة نّووية ضّعيفة ؤ لجابدية، ؤ رّمز ديالو هوّا لحرف ليوناني ν نو. نّوترينو هوّا اكتر نوع د لفرتيتات تّحتدرية لي منتاشر ف لكون.
نانوتانية

نّانوتانية (ب نݣليزية Nanosecond) هيّا عبرة ديال لحساب د زّمان كتساوي واحد علا مليار من تانية.
ميليتانية

لميليتانية (ب نݣليزية Millisecond) هيّا عبرة ديال لحساب د زّمان كتساوي واحد علا الف من تانية.
زيپطوتانية

زّيپطوتانية (ب نݣليزية Zeptosecond) هيّا عبرة ديال لحساب د زّمان كتساوي واحد علا الف مليار مليار من تانية.
عبار د الزمان

لعبار د زّمان ؤلا لكرونوميطري (ب ) هوّا مجال د صّيونص لي كيجمع طرقان ؤ عبرات لّي كيتستعملو باش نحسبو تّبدال ديال زّمان. لكرونوميطري كاتحط صّطوندار باش كيتّعبر زّمان، لي كيمتّل سّاس د لعبار ف بزاف د لمجالات خرين.
عبرة

لعبرة ؤلا لوحدة د لعبار (ب نݣليزية Unit of measurement) هيّا مقدار محدد من شي محسوب، كيتستعمل كا مرجع باش نعبرو اي مقدار اخور من نفس لمحسوب. متلا تّانية هيّا عبرة ديال زّمان ؤ لميترو هوّا عبرة ديال طّول. متلا يلا ݣلنا بلي طبلة طّول ديالها 2 ميترو، هادا معناه بلي طّول ديال طّبلة كيسوا جوج مرات لعبار ديال ميترو. هاد لعبار ديال لميترو هوّا واحد لحاجة لي تّافقو عليها الناس، ؤ ماشي موطلاقة ؤلا مايمكنش نعوضوها ب شي عبار اخور يلا بدّلو نّاس تّيفاق ديالهوم. ف شي بلدان بحال نّݣليز ؤلا لميريكان متلاً، ماكيستعملوش لميترو، مي عبرة خرة سميتها لݣدم (ب نّݣليزية foot) باش يحسبو طّول، ؤ لي كاتساوي تقريبان 0. 3 ميترو.
فرتيتة تحتدرية

فرتيتة تحتدرية ؤلا جسيّم تحتدري (ب نݣليزية Subatomic particle) هيا فرتيتة صغر من دّرة، ؤ تقدر تكون من لمكونات ديالها، بحال لپروطون، ؤلا ماشي من لمكونات ديال دّرة، بحال نّوترينو.
فرتيتة

لفرتيتة ؤلا لجسيّم (ب نݣليزية Particle) هوّا اي كسدة عندها قد صغير نسبيا، علا حساب لمجال ديال دّراسة، بحال لفرتيتات تحت دّرية ف لفيزيك، ؤلا دّرات ؤ لجزيئات ف شّيمي، ؤلا حتا لكسدات ديال لغبرة ؤلا حبيبات ديال شي مادة مطحونة بحال لخشب ؤلا طّحين ؤلا رّملة.
ضدفرتيتة

ضّدفرتيتة ؤلا ضّدجسيّم (ب نݣليزية Antiparticle) هيا فرتيتة تحتدرية من ضدمادة، عندها نفس لكتلة ؤ لمزيّات لعامة ديال لفرتيتة تّحتدرية لّي كاتقابلها ف لمادة لعادية، مي كيكون عادة عندها تعميرة كهربية معاكسة. يلا تلاقات ضّدفرتيتة معا لمقابل ديالها ف لمادة لعادية كيتلاشاو بجوج ؤ كيعطيو طاقة علا شكل فوطونات د ݣاما. فاش پول ديراك دمج نّضرية د لكوانطا معا نّضرية د نّسبية لخاصة، عطاتو متساويّة كاتّسمّا متساوية ديال ديراك. ف 1928، لاحض بلي هاد لمتساوية كاتّنبا ب لوجود ديال فرتيتة عندها نفس لمزيات ديال ايليكطرون، ولاكين تّعميرة ديالها موجبة. ف 1932، كارل اندرسون غادي يتبت بلي هاد لفرتيتة كاينة ف شّعا لكوني، ؤ هاد لفتريتة تسمات پوزيطرون، لي ولات اول ضدفرتيتة كاتّكتاشف تجريبيا.
ضدمادة

ضّدمادة (ب نݣليزية Antimatter) هيّا مادة مركبة من ضدجسيمات. هاد لمادة تصايبات ف لمختبر ولاكين ماكاتلقاش ف طّبيعة. هاد لمسوال علاش لكون مصاوب من لمادة ؤ ماشي من ضّدمادة هوّا واحد من اكبر لالغاز ف لفيزيك دابا.
يوغرطن

يوغرطن ؤلا يوغرطة ؤلا يوݣرتن (مزيود ف 160 ق. م ف سيرتا، دابا قسنطينة، دزاير - مات ف 104 ق. م ف روما) هوّا ماليك ديال مملكة نوميديا مابين 118 ؤ 105 ق. م. يوغرطن معروف ب لحرب ديالو ضد لامبراطورية رّومانية لّي تسمات لحروب د يوغرطن، ؤ شاركو فيها لمور ب لقيادة ديال لماليك بوكوس لول كا حولافا ديال نّوميديين. هاد لحرب تسالات ب نهيزام ديال لحلف نوميدي لموري، ؤ معاهدة د صلح لّي دار بوكوس لّول معا رّومان، ؤ موراها تشد يوغرطن ؤ تصيفط ب سّلاسل ل روما، ؤ تماك فين مات. يوغرطن كان شد لحكم من مورا عمو ميكيپسا لّي كان ربّاه بحال ولدو، ؤ من بعد يوغرطن قتل خوتو ب تّبني ادربال ؤ هييمپصال باش يولّي حاكم بوحدو. سميتو. سّمية ديال يوغرطن هيّا فالاصل و لي كاتعني "فايتهم" اولا "كبر منهم". بزاف د سميات لامازيغية مبنيين على نفس صّيغة بحال "يوفتن" ("حسن منهم").
نوميديا

نوميديا هيّا منطقة ف شمال افريقيا كانو ساكنين فيها شعب امازيغي تسماو ب نّومديين. هاد شّعب كان ف لّول مفرق ل شلة ممالك ؤ تجمعات قبلية كيحكموها امغارن ؤلا اݣليدن، لّي من بعد توحدات ف لّول ل جوج ممالك، ماسيليا (نوميديا شّرقية) ؤ ماسيسيليا (نوميديا لغربية)، ؤ من بعد ف لعهد ديال ماسينيسا ؤ ولدو ميكيپسا ل مملكة وحدة تسمات ب مملكة نوميديا. من بعد ما خسرات مملكة نوميديا لحرب ديالها ضد رّومان ف لعهد ديال لماليك يوبا لول ف 46 ق. م. ، غادي تّقسّم نوميديا ل طرف غادي يولي تابع ل مملكة موريطانية، ؤ طرف اخور غادي يولي لاقليم د نوميديا لّي تابع ل رّومان.
ريديت

ريديت (ب نّݣليزية Reddit) هوا سيت د صّوشل ميديا مكلاصي معا لعشرين لّولين ف اليكسا.
ڤيكطور هيݣو

ڤيكطور ماري هيݣو (ب لفرانساوية: Victor Marie Hugo) (تولد ف 26 فبراير 1802 ف بوزونسون - مات ف 22 ماي 1885 ف باريس) كان كاتب و شاعر فرانساوي. تيتعتابر واحد من لكتاب لمعروفين فالتاريخ اللي كتبو بلفرانساوية. ڤيكطور هيݣو كيتعتابر من الرموز د فرانسا، و كانت مديورة تصويرتو ف لفرانك لفرانساوي. كتوبا ديالو. كتب ڤيكطور هيݣو بزاف د لكتوبا معروفة بزاف ف لعالم، منها:
لقاهرة

لقاهرة هي لعاصمة ديال مصر و اكبر مدينة فيها، و اكبر مدينة تا فلبلدان د "شمال افريقيا و شرق الاوسط". على حساب لاحصائيات د 2018، تيسكنو ف لقاهرة 9. 7 مليون د الناس، و هي تاني اكبر مدينة ف افريقيا من ناحية السكان (مورا لاݣوص)، و مرتّبة 17 ف لعالم. تاسسات لقاهرة ف عام 969 على يد لفاطميين، و لكن لبلاصة فين تاسسات كان عندها تاريخ قدم من داكشي، و هي قريبة من فين كاين لاهرامات لكبار ديال مصر، اللي هي لاهرامات ديال لݣيزة. تيدوز من لقاهرة لواد ديال النيل، اللي هو اطول واد ف لعالم، و اللي مهم بزاف ف لقتيصاد و لفلاحة ديال مصر. لقاهرة مدينة فيها لمقرات ديال بزاف د لمؤسسات مهمة و مؤثرة ف لعالم بحال لجامعة د الدول لعربية و لجامعة د لازهر. و هي من لمدون لقلال ف افريقيا اللي عندها ميطرو، و كان بدا فيها ف 1987.
قصبة شراردة

قصبة شراردة هي واحد لقصبة تاريخية تبنات باش دافع على مدينة فاس لمغربية. تاريخ دلبني دالقصبة كيرجع حتى لعهد السعديين في القرن السطاش الميلادي، لقصبة تعاود لبني ديالها فعهد السلطان العلوي مولاي الرشيد فعام 1670 م. قصبة شراردة هو حصن دفاعي قديم عن مدينة فاس، المغرب. شَيّدَ هذا الحصن السلطان العلوي مولاي الرشيد عام 1670 قصبة شراردة والادوار ديالها عبر التاريخ. قصبة الشراردة كاينة فـ مدينة فاس، فـ الجهة الشمالية ديال فاس الجديد. فالاصل، كانت معروفة بـ قصبة الخميس حيت كان كايتدار سوق كل نهار خميس خارج السور ديالها. القصبة اللي كاينة دابا بناها السلطان العلوي مولاي الرشيد من بعد ما استرجع فاس فـ سنة 1666، وكانت كتستعمل كقلعة عسكرية. القصبة كتجي كبيرة وبشكل مستطيل، الطول ديالها حوالي 400 متر والعرض 550 متر، وكانت دايمًا جزء من التحصينات اللي كاينة فحواشي مدينة فاس. ومن بعد، تبدلات الادوار ديالها بزاف عبر التاريخ: كانت سجن، ومن بعد دار للاحسان اللي كانو كيسيروها الرهبان الفرنسيسكان، ومن بعد ولات مستشفى، ومن بعد مدرسة ثانوية. ومنذ 1959-1960، ولات فرع من جامعة القرويين. معلمة تاريخية. قصبة الشراردة كتعتبر واحد المعلم التاريخي الكبير فـ مدينة فاس، وكتشكل جزء من التراث الثقافي والعسكري ديال المدينة. هاد القصبة الدفاعية القوية بناها السلطان العلوي مولاي الرشيد فـ عام 1670، فالفترة اللي تميزات بـ توسيع وتقوية البنية العسكرية فالمغرب. القصبة كتتميز بـ موقع استراتيجي مهم، حيت كاينة فـ منطقة عالية فـ الطرف الغربي ديال فاس القديمة وهذا خلاها قاعدة دفاعية قوية ضد اي هجمات من برا. وكانت جزء من نظام الدفاع المتكامل ديال المدينة، كتخدم مع الحصون الاخرى والاسوار اللي كتحيط بـ فاس باش تحميها من التهديدات. تركيب دالحصن وترميم ديالو. الحصن كيتكوّن من بناية معمارية قوية ومضبوطة مزيان، فيها حيطان غلاظ وابراج بزاف كيعطيو مناظر واسعة على الجهات اللي دايرة بيه. وزيد عليها عندو مداخل محصّنة وانظمة دفاعية متطورة كيبينو شحال كان كاين الاهتمام بالامن والدفاع فداك الوقت. لكن، قصبة الشراردة ما كانتش غير منشاة عسكرية، بل كانت حتى مركز للحياة الاجتماعية والثقافية فداك المنطقة. كانت فيها ديور للسكن واماكن للنشاطات الاجتماعية، وزيد عليهم مساجد ومدارس كانو كيسهلو الحياة ديال الناس اللي عايشين تما. ومع مرور السنين، عرفات القصبة بزاف ديال التغييرات والتجديدات، دارو فيها ترميم وصيانة باش يبقا التراث ديالها حيّ ويبقا هاد المعلم الثقافي شامخ فـ فاس. واليوم، ما زال الزوار والباحثين كيجيو يشوفوها ويكتاشفو تاريخها، حيت ولات جزء من الهوية الثقافية ديال المدينة والمغرب كامل. معلومة عن قبيلة شراردة. قبيلة الشراردة هي وحدة من قبائل الغرب، وكيقول المؤرخين باللي اصلها راجع لعرب بني معقل. هاد القبيلة نزحات من منطقة حوز مراكش، وهادشي جا فـ كلام صاحب كتاب "الاستقصا" اللي قال:"هَادُو الشّراردة اصلهم من عرب معقل جايين من الصحراء، وهم طوائف، منهم زرارة والشبانات وهما الخالصين منهم، وكيزيدو معاهم شوية من اولاد دليم وتكنة وذوي بلال وغيرهم. وكانت ديارهم فـ عهد السلطان الاعظم سيدي محمد بن عبد الله كاينة غرب مراكش، على بُعد نهار منها، ومن تما خرج فيهم الشيخ ابو العباس الشرادي… "يقول ابن زيدان العلوي مؤرخ المملكة المغربية على الشراردة:"اصل الشراردة راجع لـ عرب معقل اللي جايين من الصحراء، وهما الخالصين منهم، استعملهم السلاطين كجنود نظاميين فـ الجيوش ديالهم، وفرقوهم على معاقل المغرب ومراسيه، حتى ما تلقاش شي بلاصة منهم الا وحْدها عشيرة من عشائر الشراردة.
متحف لبطحاء

متحف لبطحاء ولا دار البطحاء هو واحد لمتحف مغربي كاين ف مدينة فاس، لبني د هاد لقصر كملو السلطان مولاي عبد العزيز ف عام 1897، بعد ما بداه باه مولاي الحسن. فلول هاد لقصر تبنى باش الاسرة لملكية تمشي ليه فالصيف ؤحتى باش السلطان اسقبل فيه الضياف ديالو، ؤفعام 1915م تحول لمتحف جهوي ديال لفنون و لعادات.
مدرسة لعطارين

مدرسة لعطارين هي واحد لمدرسة كاينة ف فاس، المغريب، حدا جامع القرويين. بناها السُلطان المريني ابو سعيد عثمان بين 1323 ؤ 1325 م. تسمات لمدرسة على سوق د العطارين، اولا سوق دلعطرية. هاد لمدرسة فيها حوض دلما، كتحيط به بيت دال الصلاة مربعة ؤبيوتا دارت للطلبة ؤالاساتذة. هاد لمدرسة تبنات بواحد لحرفية كبيرة بزاف من طرف معلمية مجهدين فالزخرة ؤمهندسين واعرين فالبني.